מנשר לאמנות

מכללת מנשר לאמנות היא בית ספר גבוה לאמנות ומרכז תרבות בתל אביב. בית הספר הוקם בשנת 2005 על ידי הסופרת רונית ידעיה והצלם עודד ידעיה המשמש כמנהל בית הספר.

הלימודים ופעילות המכללה 
במנשר מתקיימים לימודים לתואר ראשון במדעי הרוח בשיתוף האוניברסיטה הפתוחה, כמו גם לימודים חלקיים, קורסים בודדים ולימודי המשך. הלימודים בבית הספר מתרכזים בתחומי הקולנוע, האמנויות החזותיות והכתיבה.

בית הספר ממוקם ברחוב דוד חכמי 18, בשכונת הרכבת בתל אביב. מתחם מנשר כולל גם גלריה לאמנות עכשווית, אולם הקרנות ובית קפה. במקום נערכים סימפוזיונים, דיונים על תערוכות ואירועים שונים הפתוחים לקהל הרחב. באוגוסט 2009 פורסמה תוכנית להקמת מבנה חדש לבית הספר, בחלק משטחה של התחנה המרכזית הישנה של תל אביב.

מדי שנה מפרסמת מחלקת הכתיבה של בית הספר אסופה בשם "דיבור".

בית הספר מנוהל על ידי חברה לתועלת הציבור (חל"צ) בעלת שם זהה – מנשר.

מחלקות 
בבית הספר פועלות שש מחלקות:
 קולנוע – ראש המחלקה הוא דייוויד נוי.
 אנימציה – ראש המחלקה הוא גיא חיות.
 צילום – ראש המחלקה הוא עודד ידעיה.
 אמנות פלסטית – ראש המחלקה היא נעם ונקרט. 
 תקשורת חזותית – ראש המחלקה הוא יגאל הרמן.
 כתיבה – ראש המחלקה היא רונית ידעיה.

הכרה בינלאומית
סרט הגמר "עין לבנה" של תומר שושן היה מועמד לפרס האוסקר בקטגוריית הסרט הקצר בשנת 2020.

קישורים חיצוניים
 
 
 שרון קנטור, עושים מניכור, 'וואלה'
 
 ריאיון עם מייסדי מנשר ב-The Marker

הערות שוליים

האוניברסיטה הפתוחה: שיתופי פעולה
ישראל: בתי ספר לאמנות
ישראל: בתי ספר לקולנוע
ישראל: חברות לתועלת הציבור
תל אביב-יפו: גלריות לאמנות
תל אביב-יפו: חינוך
ישראל: חברות שהוקמו ב-2005